ml en sl en en en en en en en de en en en ml ml ml ml ml ml ml ml ml ml ml ml ml ml ml fr ml en ml ml ml ml ml ml ml ml ml ml ml ml ml ml ml ml ml ml ml ml ml ml ml en ml en en en en en en ml ml ml ml ml ml ml ml ml ml ml ml ml ml ml ml ml ml ml ml ml ml en en
ചെച്‌നിയയിലെ ലോക സുന്നി പണ്ഡിതസമ്മേളനം ലോകത്തിന് നല്‍കിയ സന്ദേശം | RISALA WEEKLY
To search in site, type your keyword and hit enter
Article · Articles · Issue · Issue 1204 · അഭിമുഖം
ചെച്‌നിയയില്‍ നടന്ന ലോക പണ്ഡിത സമ്മേളനത്തില്‍ ഇന്ത്യയില്‍നിന്നുള്ള അതിഥിയായിരുന്നല്ലോ?
ചെചന്‍ പ്രസിഡന്റ് റമദാന്‍ അഹ്മദോവിച്ച് കാദ്യറോവിന്റെ നേതൃത്വത്തില്‍ ആഗസ്ത് 25-27 തിയ്യതികളില്‍ ചെചന്‍ തലസ്ഥാനമായ ഗ്രോസ്‌നിയില്‍ നടന്ന സമ്മേളനത്തില്‍ പങ്കെടുക്കാനായത് ജീവിതത്തിലെ ഭാഗ്യമായി കരുതുന്നു. ലോകത്ത് ഇന്ന് ജീവിച്ചിരിക്കുന്ന പ്രധാനപ്പെട്ട സുന്നി പണ്ഡിതന്മാരെല്ലാം പങ്കെടുത്ത സമ്മേളനമായിരുന്നു അത്. ഇസ്‌ലാമിന്റെ യാഥാര്‍ത്ഥ രൂപമായ അഹ്‌ലുസ്സുന്നത്തി വല്‍ജമാഅത്തിനെ സംബന്ധിച്ചായിരുന്നു അവിടെ നടന്ന ചര്‍ച്ചകള്‍ അധികവും.
ആരാണ് സുന്നികള്‍ എന്ന ശ്രദ്ധേയമായ പ്രമേയത്തില്‍ ആയിരുന്നല്ലോ സമ്മേളനം നടന്നത്. നാം ജീവിക്കുന്ന ഈ കാലത്തു അത്തരം ഒരു പ്രമേയം തന്നെ സമ്മേളനത്തിന് തിരഞ്ഞെടുക്കാന്‍ കാരണമെന്തായിരുന്നു?
ഇസ്‌ലാമിന്റെ പ്രാരംഭ കാലം മുതലേ അഹ്‌ലുസ്സുന്നയെ സംബന്ധിച്ച ചര്‍ച്ചകള്‍ ഉണ്ടായിട്ടുണ്ട്. വ്യത്യസ്ത കാലങ്ങളില്‍ ഇസ്‌ലാമിനകത്ത് രൂപം കൊണ്ട വ്യതിയാന ചിന്തകളെ യഥാര്‍ത്ഥ ഇസ്‌ലാമിന്റെ ഭാഗത്തുനിന്ന് പണ്ഡിതന്മാര്‍ പ്രതിരോധിച്ചിട്ടുമുണ്ട്. ഇക്കാലത്ത് വ്യതിയാന ചിന്തകള്‍ ഏറെ ശക്തമാണ്. ഇസ്‌ലാമിനകത്ത് മാത്രമല്ല, പുറത്തും അവര്‍ കാരണം മാനവിക ഐക്യം തകരുന്നു. ഈ ഭീഷണമായ ലോക സാഹചര്യത്തില്‍ യഥാര്‍ത്ഥ ഇസ്‌ലാമിനെയും അതിന്റെ ദര്‍ശനങ്ങളെയും പറ്റി ആഴത്തില്‍ ബോധം സൃഷ്ടിക്കേണ്ടത് പണ്ഡിതന്മാരുടെ കടമയാണ്. അതുകൊണ്ട് കൂടിയാവണം വളരെ പ്രസക്തമായ ‘ആരാണ് സുന്നികള്‍’ എന്ന ശീര്‍ഷകത്തില്‍ സമ്മേളനം സംഘടിപ്പിച്ചത്. സുന്നികള്‍ ഉയര്‍ത്തിപ്പിടിക്കുന്നതാണ് യഥാര്‍ത്ഥ ഇസ്‌ലാമിക ദര്‍ശനം.
ചെച്‌നിയയുടെ പ്രസിഡണ്ട് റമദാന്‍ കാദ്യരോവ് ആണല്ലോ സമ്മേളനം സംഘടിപ്പിച്ചത് ?
അതെ. ചെച്‌നിയയുടെ ഭാരണാധികാരിയായ അദ്ദേഹത്തിന്റെ നേരിട്ടുള്ള നിയന്ത്രണത്തിലാണ് ഈ സമ്മേളനം നടന്നത്. ആ അര്‍ത്ഥത്തില്‍ സമ്മേളനം ലോകമാകെ ശ്രദ്ധിക്കപ്പെടുകയും ചെയ്തു. റമദാന്‍ കാദ്യറോവിന്റെ വിനയവും പണ്ഡിതന്മാരോടുള്ള പെരുമാറ്റവും എല്ലാം ഇസ്‌ലാമികമായിരുന്നു. പള്ളിയില്‍ നിസ്‌കാരത്തിനു നില്‍ക്കുമ്പോള്‍ ആദ്യ അണിയിലൊക്കെ പണ്ഡിതന്മാരെ നിറുത്തി അവര്‍ക്ക് പിന്നിലാണ് അദ്ദേഹം നില്‍ക്കുക. ഉലമയെ ആദരിച്ച ഭരണാധികാരികള്‍ക്ക് ഇസ്‌ലാമിക ചരിത്രത്തിലും ഉദാഹരണങ്ങള്‍ അനേകമുണ്ടല്ലോ.
അഹ്‌ലുസ്സുന്നയുടെ വിശ്വാസ പാരമ്പര്യത്തെപറ്റിയാണല്ലോ ഉസ്താദ് പ്രബന്ധത്തില്‍ ഊന്നിപ്പറഞ്ഞത്?
അതെ. മഹത്തായ വിശ്വാസ പാരമ്പര്യമാണ് സുന്നികളുടേത്. അബുല്‍ ഹസനുല്‍ അശ്അരി ഇമാമും അബൂമന്‍സൂരില്‍ മാതുരീദീ ഇമാമും കാണിച്ചു തന്ന ന്യൂതകളില്ലാത്ത വിശ്വാസത്തെയാണ് ലോകമാകെ സുന്നികള്‍ പിന്തുടരുന്നത്. നാല് മദ്ഹബിന്റെ ഇമാമുകളെയും തള്ളി ഇസ്‌ലാമിന് സ്വന്തമായ വ്യാഖ്യാനവുമായി വന്നവരാണ് ഇസ്‌ലാമിനെ തെറ്റിദ്ധരിപ്പിക്കുന്നത്. യഥാര്‍ത്ഥ മുസ്‌ലിംകള്‍ എപ്പോഴും ഇസലാമിന്റെ മഹത്തായ പണ്ഡിത പാരമ്പര്യവും ജ്ഞാന പാരമ്പര്യവും മുറുകെ പിടിക്കുന്നവരാണ്.
വിശ്വാസപരമായി അശ്അരിയ്യ , മാതുരീദിയ്യ സരണിയും കര്‍മപരമായി (ഫിഖ്ഹ്) നാലിലൊരു മദ്ഹബും വിജ്ഞാന സ്വഭാവ സംസ്‌കരണ തലത്തില്‍ ഇമാം ജുനൈദുല്‍ ബാഗ്ദാദിയുടെയും അവരെ തുടരുന്ന മറ്റു സച്ചരിതരുടെയും യഥാര്‍ത്ഥ സൂഫിസവും സ്വീകരിക്കുന്നതാണ് അഹ്‌ലുസ്സുന്നത്തി വല്‍ജമാഅ.
പലപ്പോഴായി സുന്നി സംഗമങ്ങളില്‍ ഒരുമിക്കുന്ന പണ്ഡിതന്മാരാണല്ലോ ചെച്‌നിയയിലും സംഗമിച്ചത്?
അതെ . ലോകത്ത് ഇന്നേറ്റവും അറിയപ്പെടുന്ന, ആഴമുള്ള സുന്നി ഉലമാക്കളെല്ലാം അവിടെ മൂന്നു ദിവസവും ഉണ്ടായിരുന്നു. ശൈഖുല്‍ അസ്ഹര്‍ അഹ്മദ് ത്വയ്യിബ്, മുന്‍ ഈജിപ്ത് മുഫ്തി ഷെയ്ഖ് അലി ജുമുഅ, ഈജിപ്തിന്റെ ഇപ്പോഴത്തെ മുഫ്തി ഷെയ്ഖ് ശൗഖി അല്ലാം, യമനിലെ പ്രശസ്ത പണ്ഡിതന്മാരായ ശൈഖ് ഹബീബ് ഉമര്‍ ബിന്‍ ഹഫീള്, ഷെയ്ഖ് ഹബീബ് അലി ജിഫ്രി, ഡോ. ഉസാമ അസ്ഹരി, ഷെയ്ഖ് റിയാള് ബാസ് എന്നിവരെല്ലാം കനപ്പെട്ട പ്രബന്ധങ്ങളാണ് അവതരിപ്പിച്ചത്. പ്രധാന ചര്‍ച്ചകളും അനേകം പ്രമേയങ്ങളും സമ്മേളനത്തില്‍ വെളിച്ചം കണ്ടു. ലോകത്തെ പ്രധാന ഉലമക്കള്‍ക്കെല്ലാം ഒരുമിക്കാന്‍ സാഹചര്യം സൃഷ്ടിച്ച റമദാന്‍ കാദ്യറോവിന്റെ ധര്‍മം തീര്‍ച്ചയായും ഉന്നതം തന്നെ.
സമ്മേളനത്തില്‍ അവതരിപ്പിച്ച പ്രധാന പ്രമേയങ്ങള്‍ എന്തെല്ലാം ആയിരുന്നു?
പ്രധാനപ്പെട്ട പത്തു പ്രബന്ധങ്ങള്‍ ക്രോഡീകരിച്ചു പിന്നീട് ചെച്‌നിയന്‍ സര്‍ക്കാര്‍ ഞങ്ങള്‍ക്ക് ഇ.മെയില്‍ അയച്ചിരുന്നു. അതിവയാണ്:
സത്യസന്ധമായ വാര്‍ത്തകള്‍ ജനങ്ങളിലെത്തിക്കുന്നതിനും വിഘടന തീവ്രവാദ ശ്രമങ്ങളെ ഫലപ്രദമായി ചെറുക്കുന്നതിനുമായി ഒരു ടെലിവിഷന്‍ ചാനല്‍ സ്ഥാപിക്കുക.
സോഷ്യല്‍ മീഡിയകള്‍ക്ക് കൂടുതല്‍ പ്രാധാന്യം നല്‍കുകയും അത്തരം മാധ്യമങ്ങളില്‍ തീവ്രവാദ പ്രതിരോധ മേഖലകളില്‍ കഴിവും പരിചയവുമുള്ള വ്യക്തിത്വങ്ങളുടെ ശക്തവും സജീവവുമായ ഇടപെടല്‍ ഉറപ്പുവരുത്തുകയും ചെയ്യുക.
സമകാലിക സംഘടനകളെയും അവരുടെ ഉദ്ദേശ്യലക്ഷ്യങ്ങളെയും നിരീക്ഷിക്കാനും പഠിക്കാനും തീവ്രവാദ പ്രത്യയശാസ്ത്രത്തിലേക്ക് ആളുകള്‍ നയിക്കപ്പെടുന്നതിന്റെ കാരണങ്ങള്‍ കണ്ടെത്താനുമായി വിശ്വസനീയമായ ഒരു ഡാറ്റാബേസ് സ്വരൂപിക്കുന്നതിന് നിയമനിര്‍മ്മാണം നടത്തുക. ഈ കേന്ദ്രത്തിന് ‘തബ്‌സ്വീര്‍’ (ഉള്‍ക്കാഴ്ച) എന്ന് പേരിടുക.
പ്രശസ്തമായ വൈജ്ഞാനിക സ്‌കൂളുകളെ തിരിച്ചുകൊണ്ടുവരികയും പണ്ഡിതരെയും ബന്ധപ്പെട്ടവരെയും വിസ്‌ഫോടനാത്മകമായ വ്യതിയാന ചിന്തകളില്‍ നിന്ന് മോചിപ്പിക്കാന്‍ പര്യാപ്തമായ സമന്വയ വിദ്യാഭ്യാസം പകരുന്നതിന് വഴിയൊരുക്കുകയും ചെയ്യുക.
അല്‍ അസ്ഹര്‍, ഖൈറുവാന്‍, സൈതൂന, ഹളര്‍മൗത്ത് തുടങ്ങിയ പുകള്‍പെറ്റ വിദ്യാഭ്യാസ ഗവേഷക കേന്ദ്രങ്ങളുടെയും മതവിജ്ഞാനം നല്‍കുന്ന റഷ്യന്‍ ഫെഡറേഷനിലെ സ്ഥാപനങ്ങളുടെയും ഇടയില്‍ അക്കാദമിക, സാംസ്‌കാരിക വിനിമയ സഹകരണം സംസ്ഥാപിക്കുക.
നിര്‍ഭയത്വം നല്‍കുന്ന വിജ്ഞാനം നേടുന്നതില്‍ നിന്നും അതു പ്രചരിപ്പിക്കുന്നതില്‍ നിന്നും ജനം അകന്നുപോകാതിരിക്കാനായി ഒരു പൊതുവിദ്യാഭ്യാസ പ്ലാറ്റ്‌ഫോം രൂപവത്കരിക്കുക.
ഐ എസ് നടത്തുന്നത്‌പോലുള്ള ജനങ്ങളെ വിധ്വംസക പ്രവര്‍ത്തനങ്ങള്‍ക്ക് പ്രേരിപ്പിക്കുന്ന ഉഗ്രവാദ സമീപനങ്ങളെ ചെറുക്കുകയും ആഭ്യന്തര ഏറ്റുമുട്ടലുകള്‍ക്കും അതിക്രമങ്ങള്‍ക്കും തടയിടുന്ന, മിതവാദ സമീപനം സ്വീകരിക്കുന്ന മതസ്ഥാപനങ്ങളെയും സംഘടനകളെയും പിന്താങ്ങുന്നതിനായി ഗവണ്‍മെന്റുകളെ ഉപദേശിക്കുക.
അധിനിവേശം, ആഭ്യന്തര കലഹങ്ങള്‍ തുടങ്ങിയവക്ക് പ്രേരിപ്പിക്കുന്നതോ വിദ്വേഷം പരത്തുന്നതോ ആയ എന്തും പ്രചരിപ്പിക്കുന്നത് ക്രിമിനല്‍ കുറ്റമാക്കി നിയമനിര്‍മ്മാണം നടത്താന്‍ ഗവണ്‍മെന്റുകളോട് ആഹ്വാനം ചെയ്യുക.
കാന്തപുരം എ പി അബൂബക്കര്‍ മുസ്‌ലിയാര്‍/ എം ടി അബൂബക്കര്‍
ചെച്‌നിയയിലെ ലോക സുന്നി പണ്ഡിതസമ്മേളനം ലോകത്തിന് നല്‍കിയ സന്ദേശം added by Risala Weekly on October 5, 2016
View all posts by Risala Weekly →
കേരളീയ ഉലമ മാറ്റത്തിന്റെ വഴിയടയാളങ്ങള്‍
മുസ്‍ലിം സ്വത്വ സംവാദങ്ങളിലെ കോളനീകരണവും അപകോളനീകരണവും
പാരമ്പര്യ നിഷേധം എങ്ങനെയാണ് ഭീകരതയിലേക്ക് വീഴുന്നത്?
പാശ്ചാത്യ ഇസ്‌ലാമും ഭയത്തിന്റെ പുതിയ ഭാവങ്ങളും
വയനാടന്‍ കാപ്പി അവേലത്തേക്ക് ചുരമിറങ്ങിത്തുടങ്ങിയത്
പ്രവേശന പരീക്ഷയ്ക്ക് 27നകം ഓണ്‍ലൈനായി അപേക്ഷിക്കണം
ഇ. അഹമ്മദിന്റെ മരണം ഉയര്‍ത്തുന്ന ചിന്തകള്‍
എടുത്തും കൊടുത്തുമാണ് പ്രകൃതി നിലനില്‍ക്കുന്നത്‌
പടനിലം ഹുസൈന്‍ മുസ്‌ലിയാര്‍ ഇളംകാറ്റുപോലെ ഒരു ജീവിതം
ഇന്ത്യന്‍ മിലിട്ടറി കോളേജ് പ്രവേശനത്തിന് അപേക്ഷിക്കാം
ട്രംപിനു മുന്നില്‍ തോറ്റുകൊടുക്കാത്ത ലോകം
സ്റ്റാറ്റിസ്റ്റിക്കല്‍ ഇന്‍സ്റ്റിറ്റ്യൂട്ടില്‍ സ്‌റ്റൈപ്പന്‍ഡോടെ പഠനം
കാണാപ്പുറം കവര്‍ സ്റ്റോറി തൊഴില്‍വഴികള്‍ വീടകം
© 2016, ↑ RISALA WEEKLY
Log in - Powered by Risala - Developed by Salbiz Infotech